 Daniel 4  Nke a bụ ozi Nebukadneza bụ eze na-ezigara ndị niile, mba dị iche iche na ndị na-asụ asụsụ dị iche iche, bụ ndị bi nelu ụwa dum: Udo dịrị unu nke ukwuu.Ọ dị m mma ịkpọsa ihe ịrịba ama na ihe ebube Chineke bụ Onye Kasị Elu meere m.Lee ka ihe ịrịba ama ya si dị ukwuu, leekwa ka ihe ebube ọ na-eme si dị ukwuu! Alaeze ya bụ alaeze na-adịru mgbe ebighị ebi, ọchịchị ya na-adịkwa site nọgbọ ruo nọgbọ.Mụ onwe m, bụ Nebukadneza, nọ nụlọ m, obi rukwara m ala, m nọkwa na-enwe ihe ịga nke ọma nobí m.Arọrọ m nrọ, o wee mee ka m tụọ egwu. E nwere ihe m hụrụ mgbe m dina nelu ihe ndina m nakwa ọhụụ m hụrụ bụ ndị mere ka m tụọ ụjọ.M wee tie iwu ka a kpọta ndị amamihe niile nke Babịlọn nihu m, ka ha kọọrọ m isi nrọ ahụ.Noge ahụ, ndị dibịa anwansi, ndị na-akpọku ndị mmụọ ọjọọ, ndị Kaldia na ndị na-agụ kpakpando batara; m wee kọọrọ ha nrọ m rọrọ, ma ha akọghịrị m isi ya.Nikpeazụ, Daniel, onye aha ya bụ Belteshaza dị ka aha chi m si dị, onye mmụọ nke chi dị iche iche dị nsọ dịkwa nime ya, batara nihu m; m wee kọọrọ ya nrọ ahụ, sị:Belteshaza, onyeisi nke ndị dibịa anwansi, ebe m maara nke ọma na mmụọ nke chi dị iche iche dị nsọ dị nime gị nakwa na ọ dịghị ihe nzuzo ọ bụla na-esiri gị ike, gwa m ọhụụ m hụrụ mgbe m na-arọ nrọ, kọọkwara m isi ha.M nọ na-ahụ ọhụụ mgbe m dina nelu ihe ndina m, ma, lee! e nwere otu osisi nke dị netiti ụwa, ịdị elu ya dịkwa ukwuu.Osisi ahụ toro wee sie ike, ịdị elu ya mechara ruo eluigwe, a na-anọkwa na nsọtụ ụwa dum ahụ ya.Akwụkwọ ya mara mma, mkpụrụ ya dịkwa ọtụtụ, ihe oriri nke na-ezuru ihe niile dịkwa nelu ya. Anụ ọhịa na-anọ na ndò dị nokpuru ya, ọ bụkwa nalaka ya ka anụ ufe nke eluigwe bi, anụ ahụ niile na-erikwa ihe si na ya.M nọ na-ahụ ọhụụ mgbe m dina nelu ihe ndina m, ma, lee! onye nche, bụ onye nsọ, si neluigwe na-agbadata.O ji oké olu na-eti mkpu, nke a bụkwa ihe ọ nọ na-ekwu: Gbutuonụ osisi ahụ, gbukapụsịanụ alaka ya. Gbụchasịanụ akwụkwọ ya, tụsasịanụ mkpụrụ ya. Ka anụ ọhịa gbapụsịa nokpuru ya, ka anụ ufe sikwa nalaka ya fepụsịa.Otú ọ dị, hapụnụ úkwù osisi ahụ nala, keekwanụ ya agbụ ígwè na agbụ ọla kọpa, ka ọ dịrị netiti ahịhịa dị nọhịa; ka igirigi nke eluigwe dee ya, ka ya na anụ ọhịa nọrọ netiti ahịhịa dị nala.Ka a gbanwee obi ya ka ọ ghara ịbụkwa obi mmadụ, ka e nyekwa ya obi anụ ọhịa, ka oge asaa gabiga nisi ya.Ọ bụ ndị nche nyere iwu a; ọ bụkwa ndị nsọ kwuru ka e mee ihe a; ka ndị dị ndụ wee mara na Onye Kasị Elu bụ Onye Na-achị Achị nalaeze ụmụ mmadụ, ọ bụkwa onye ọ chọrọ inye ya ka ọ na-enye ya, ọ na-emekwa ka onye kasị ala netiti ụmụ mmadụ na-achị ya.Ọ bụ nke a bụ nrọ mụ onwe m bụ Eze Nebukadneza rọrọ; gị onwe gị, Belteshaza, kọọrọ m isi ya, ebe ọ bụ na ndị amamihe niile ọzọ nọ nalaeze m enweghị ike ịkọrọ m isi ya. Ma i nwere ike ịkọ ya, nihi na mmụọ nke chi dị iche iche dị nsọ dị nime gị.Noge ahụ, o jutụrụ Daniel, onye aha ya bụ Belteshaza, anya, ihe dị ya nuche menyekwara ya ụjọ.Osisi ahụ ị hụrụ, nke toro wee gbaa agba ma sie ike, nke ịdị elu ya mechara ruo neluigwe, nke a na-ahụkwa nelu ụwa dum,nke akwụkwọ ya mara mma, nke mkpụrụ ya dịkwa ọtụtụ, nke ihe oriri nke na-ezuru ihe niile dị nelu ya; nke anụ ọhịa niile bi nokpuru ya, nke anụ ufe nke eluigwe bikwa nalaka ya,bụ gị, eze, nihi na ị dịwo ukwuu ma dị ike, ebube gị adịwokwa ukwuu ma ruo neluigwe, ọchịchị gị eruwokwa nsọtụ niile nke ụwa.Ebe ọ bụ na Eze hụrụ onye nche, bụ onye nsọ, nke si neluigwe na-agbadata, bụ onye nọkwa na-asị: Gbutuonụ osisi ahụ, bibiekwanụ ya. Otú ọ dị, hapụnụ úkwù ya nala, ma keenụ ya agbụ ígwè na agbụ ọla kọpa, ka ọ dịrị netiti ahịhịa dị nọhịa, ka igirigi nke eluigwe dee ya, ka ya na anụ ọhịa nọrọ ruo mgbe oge asaa gabigara nisi ya,eze, nke a bụ nkọwa ya, ihe Onye Kasị Elu kwuru ga-adakwasị onyenwe m eze.A ga-achụpụ gị netiti ụmụ mmadụ, gị na anụ ọhịa ga-ebikwa, ọ bụkwa ahịhịa ka ha ga na-enye gị ka ị taa dị ka ehi; igirigi nke eluigwe ga na-edekwa gị, oge asaa ga-agabigakwa nisi gị, ruo mgbe ị matara na Onye Kasị Elu bụ Onye Na-achị Achị nalaeze ụmụ mmadụ nakwa na ọ bụ onye ọ chọrọ inye ya ka ọ na-enye ya.Ebe ọ bụ na ha kwuru ka a hapụ úkwù osisi ahụ, ị ga-enwetaghachi alaeze gị mgbe ị matara na Chineke nke nọ neluigwe na-achị achị.Ya mere, eze, ka ndụmọdụ m dị mma nanya gị, wepụ mmehie gị site nime ezi omume, wepụkwa ajọ omume gị site nimere ndị ogbenye ebere. Ikekwe, a ga-eme ka ihe gaziere gị ruo ogologo oge.Ihe a dum dakwasịrị Nebukadneza bụ eze.Mgbe ọnwa iri na abụọ gachara, ọ nọ na-agagharị nobí ya dị na Babịlọn.Eze wee sị: Nke a ọ bụghị Babịlọn Ukwu ahụ, nke mụ onwe m ji nnukwu ike m wuo ka ọ bụrụ ebe obibi eze nakwa iji mee ka ebube m dị ukwuu?Ka eze ka kpụ okwu a nọnụ, otu olu si neluigwe kwuo, sị: Eze Nebukadneza, a na-agwa gị, sị, Alaeze esiwo naka gị pụọ,a na-achụpụkwa gị netiti ụmụ mmadụ, gị na anụ ọhịa ga-ebikwa. A ga-enye gị ahịhịa ka ị na-ata dị ka ehi, oge asaa ga-agabigakwa nisi gị, ruo mgbe ị matara na Onye Kasị Elu bụ Onye Na-achị Achị nalaeze ụmụ mmadụ nakwa na ọ bụ onye ọ chọrọ inye ya ka ọ na-enye ya.Ozugbo ahụ, okwu ahụ mezuru nisi Nebukadneza, a chụpụrụ ya netiti ụmụ mmadụ, o wee malite ịta ahịhịa dị ka ehi, igirigi nke eluigwe dekwara ahụ ya ruo mgbe ntutu isi ya toro ogologo dị ka ábụbà ugo, mbọ ya etookwa dị ka mbọ nnụnụ.Mgbe ụbọchị ndị ahụ gasịrị, mụ onwe m, bụ Nebukadneza, weliri anya lee eluigwe, anya wee malite ido m; m wee gọzie Onye Kasị Elu, m nyekwara Onye ahụ na-adị ndụ ruo mgbe ebighị ebi otuto, jaakwa ya mma, nihi na ọchịchị ya bụ ọchịchị nke na-adịru mgbe ebighị ebi, alaeze ya na-adịkwa site nọgbọ ruo nọgbọ.A na-ewere ndị niile bi nụwa dị ka ndị na-enweghị ihe ha bụ, ọ na-emekwa ihe bụ uche ya netiti ndị bi neluigwe na ndị bi nụwa. Ọ dịghịkwa onye pụrụ igbochi aka ya ma ọ bụ onye pụrụ ịsị ya, Gịnị ka ị na-eme?Notu oge ahụ, anya malitere ido m ka m wee nwetaghachi ùgwù alaeze m, ebube m na ịma mma m; ndị na-ejere m ozi, bụ ndị ọkwá ha dị elu na ndị ukwu m, malitere ịchọsi m ike, e nyeghachiri m alaeze m, e mekwara ka m dịkwuo nnọọ ukwuu.Ugbu a, mụ onwe m, Nebukadneza, na-eto ma na-ebuli Eze eluigwe elu, na-ajakwa ya mma, nihi na ọrụ ya niile bụ eziokwu, ụzọ ya niile bụkwa ikpe ziri ezi, nakwa nihi na o nwere ike iweda ndị ji mpako na-eje ije ala. 